Oslo Jazzfestival

Oslo Jazzfestival (etablert 1986) er et norsk arrangement, avholdt i august, med fokus på musikkformen jazz fremført på scener i Oslo.

Historikk 
Forprosjektet (1984–1985) var initiert av Aage Teigen. Den første festivalen ble arrangert i 1986 av drøyt førti frivillige, og arrangementet mottok 350 000 i pengestøtte fra Oslo kommune. Musikken var i vesentlig grad tradisjonell jazz (dixieland, tradjazz, New Orleans-jazz og lignende.). 

Organisasjonen ble en stiftelse i 1995, med Truls Helweg som styreleder og Aage Teigen som fast tilsatt daglig leder. På dette tidspunktet var festivalens budsjett på over fem millioner kroner. Teigen ble i 2002 belønnet med Oslo bys kunstnerpris for sitt engasjement. Fra 2007 til 2019 var musiker og komponist Edvard Askeland ansatt som daglig leder ved festivalen.

Festivalledelsen 
Fra høsten 2019 ble Øyvind Larsen tilsatt som daglig leder ved festivalen. Stiftelsesstyret ledes av Svein Skarheim.

Ella-prisen
Ella-prisen tildeles en person som har utviklet festivalen og hovedstadens jazzmiljø. Prisen ble første gang utdelt i 1995.

Prismottagere 
 1995: Randi Hultin, journalist

 1996: Stein Kagge, journalist
 1997: Totti Bergh, saksofonist
 1998: Kristian Ystehede, multikunstner
 1999: Laila Dalseth, vokalist
 2000: Tore Jensen, trompetist
 2001: Miloud Guiderk, musiker og impresario
 2002: Eivind Solberg, trompetist
 2003: Roald Helgheim, journalist
 2004: Gerhard Aspheim, trombonist
 2005: Peter T. Malling, forretningsmann og grunnlegger av Jazzradioen
 2006: Hank O'Neal, plateprodusent, fotograf og journalist fra USA
 2007: Bjørn Petersen, leder av Gemini Records
 2008: Karin Krog, vokalist
 2009: Bodil Niska, saksofonist og jazzgründer
 2010: Arild Andersen, bassist
 2011: Aage Teigen, trombonist og grunnlegger av Oslo Jazzfestival
 2012: Bugge Wesseltoft, pianist, komponist, produsent og eier av Jazzland Recordings
 2013: Erlend Skomsvoll, musiker, komponist, arrangør, og dirigent for blant annet KORK og Prime Time Orcestra
 2014: Odd André Elveland, musiker, arrangør, komponist, pedagog, og grunnlegger av Improbasen og Kids In Jazz
 2015: Espen Nilsen, leder ved jazzlokalet Herr Nilsen
 2016: John Trehjørningen, jazzentusiast og ildsjel i Oslo Jazzfestival
 2017: Bjørn Stendahl, jazzhistoriker
 2018: Jon Christensen, trommeslager
 2019: Paolo Vinaccia, trommeslager
 2020: Hanna Paulsberg, saksofonist
 2021: Kristoffer Kompen, trombonist
 2022: Ellen Brekken, bassist

Usbl Jazztalent-pris 

Pris som blir delt ut til en ung musiker i oppstartsfasen som har gjort seg spesielt bemerket på lokalt, regionalt og/eller nasjonalt nivå. Prisen er støttet av Boligbyggelaget Usbl og består av kr. 30 000,-, samt en spillejobb med et valgfritt prosjekt under påfølgende Oslo Jazzfestival. Prisen ble utdelt for første gang på Oslo Jazzfestivals åpningskonsert 11. august 2019 i Den Norske Opera & Ballett av Usbl-direktør Johan Bruun til musiker Daniela Reyes Holmsen.

2019: Daniela Reyes Holmsen
2020: Veslemøy Narvesen
2021: Ola Erlien
2022: Kristina Aase Fransson

Statkrafts Young Star stipend
Stipend som ble delt ut til en musiker eller et band i alderen 18 – 25 år som har gjort seg spesielt bemerket på lokalt, regionalt og/eller nasjonalt nivå. Stipendet ble støttet Statkraft og består av kr. 50 000,-, samt en spillejobb med et valgfritt prosjekt under påfølgende Oslo Jazzfestival. Stipendordningen ble avsluttet i 2012 etter at samarbeidet mellom Oslo Jazzfestival og Statkraft opphørte.

2007: Marianne Halmrast
2008: Jørgen Mathisen
2009: Guro Skumsnes Moe
2010: Kristoffer Kompen
2011: Anja Lauvdal
2012: Ellen Andrea Wang

Referanser

Eksterne lenker
 

Jazzfestivaler i Norge
Musikkfestivaler i Oslo
Repeterende arrangementer etablert i 1986